**Rodrigo Alberto de Jesús Chaves Robles**, født 10. juni 1961, er en costaricansk økonom og politiker som fra 8. mai 2022 er Costa Ricas president. Han var landets finansminister fra 2019 til 2020 under president Carlos Alvarado Quesada. (Costa Rica har ingen statsminister, regjeringen er direkte underlagt presidenten.)

Biografi
--------

Chaves Robles ble født i distriktet Carmen i hovedstaden San José 10. juni 1960. Han studerte økonomi ved Ohio State University.

Før han ble utnevnt til finansminister var han landdirektør i Verdensbanken for flere forskjellige land i Asia, Europa og Amerika. Da han sluttet i Verdensbanken i 2019 ble det sett i sammenheng med at en rapport beskyldte Chaves Robles for seksuell trakassering av ansatte.

Han ble utnevnt til finansminister i regjeringen til Carlos Alvarado Quesada den 30. oktober 2019, men overtok ikke kontoret før 26. november.

Presidentvalget 2022
--------------------

I juli 2021 annonserte Chaves sitt kandidatur til Costa Ricas presidentvalg i 2022. I valgkampen la det Chaves-ledede sosialdemokratiske progressive partiet (*Partido Progreso Social Democrático*, PPSD) vekt på å bekjempe korrupsjon og å legge vekt på åpenhet mellom regjeringen, pressen, universitetene og folket. Han ville ha flere kvinner ut i arbeidslivet, og han la fram en fempunktsplan for å redusere levekostnadene. Han la også til at han var mot tvungen COVID-19-vaksinasjon.

6. februar 2022 ble det klart at Chaves skulle møte José María Figueres Olsen fra det nasjonal-liberale partiet *Partido Liberación Nacional*, PLN, i andre valgomgang. Figueres Olsen fikk 27.3% i første valgomgang mens Chaves fikk 16,8%. I andre valgomgang 3. april 2022 vant Chaves med 52,8% av stemmene. Han ble innsatt som president den 8. mai 2022 som Costa Ricas 49. president.

Referanser
----------

1. ↑   National Library of Israel Names and Subjects Authority File, National Library of Israel J9U ID 987007454547005171, besøkt 1. juni 2023[Hentet fra Wikidata]
2. ↑  «Rodrigo Chaves: Costa Rica no puede volver a los mismos partidos; indecisos van con nosotros» **(spansk)**. telediario.cr. 6. februar 2022.
3. ↑  «AEDE Alums Robert M. McClelland, Dr. Rodrigo A. Chaves and Joseph A. Shultz to be Honored by the CFAES Alumni Society». The Ohio State University. 27. februar 2013.
4. ↑  «Rodrigo Chaves Robles asume Ministerio de Hacienda» **(spansk)**. Presidencia de la República de Costa Rica. 2. august 2020.
5. ↑  «Rodrigo Chaves wins Costa Rica election amid sexual harassment allegations». the Guardian. 4. april 2022.
6. ↑  «Malas Compañías - 29 de noviembre, 2019».
7. ↑  «Exministro de Hacienda, Rodrigo Chaves, lanza su candidatura a la presidencia» **(spansk)**. delfino.cr. 7. juli 2021.
8. ↑  Javier Cataño Garcia (25. februar 2022). «What You Need to Know about Costa Rica's April 3 Presidential Elections». Latina Republic.
9. ↑  «Rodrigo Chaves Pronounced Winner of the 2022 Elections in Costa Rica» **(spansk)**. EntornoInteligente. 4. april 2022.

|  |  |  |
| --- | --- | --- |
| Forgjenger:**Carlos Alvarado Quesada** | **President i Costa Rica**(2022–) | Etterfølger: |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |